கேள்வி: தாலிடோமைடு - உருவாக்கம் என்பது என்ன?
பதில்: ஆஃகன் அண்மையில் உள்ள இசுடோல்பெர்கில் அமைந்துள்ள குருனெந்தால் மருந்து நிறுவனத்தால் தாலிடோமைடு உருவாக்கப்பட்டது. முன்னாள் நாசி கட்சி உறுப்பினரும் படைத்துறை மருத்துவரும் ஆன என்ரிக் முக்டர் இந்த நிறுவனத்தின் தலைவராக இருந்தபோது இம்மருந்து கண்டுபிடிப்பிற்கு உறுதுணையாக இருந்தார். உலகப்போரின் போது தீநுண்ணுயிர் மற்றும் டைஃபசு ஆராய்ச்சிக்கு தலைமை வகித்து தொற்றுநோயான டைஃபசுக்கு ருடோல்ஃப் வைகில்லின் தடுப்பூசியைக் கண்டறிந்திருந்தார்.Ernst Klee: ''Das Personenlexikon zum Dritten Reich. Wer war was vor und nach 1945''. Fischer Taschenbuch Verlag, Frankfurt am Main 2005, , p. 418. அக்டோபர் 1, 1957இல் விற்பனைக்கு வெளியான தாலிடோமைடு செயல்திறமிக்க அமைதிப்படுத்தும் மருந்தாகவும் வலிநிவாரணியாகவும் அறியப்பட்டது. தூக்கமின்மை, இருமல், சளி மற்றும் தலைவலிகளுக்கு ''சிறந்த மருந்தாக'' கருதப்பட்டது. வாந்தி உணர்வைக் கட்டுப்படுத்தும் சிறந்த மருந்தாக கருவுற்ற பெண்களின் காலை நோய்க்கு பரிந்துரைக்கப்பட்டு பல்லாயிரக்கணக்கான கர்ப்பிணிகள் இந்த மருந்தை உட்கொண்டனர். தாலிடோமைடு உட்கொள்ளும் கருவுற்ற பெண்களின் சூல்வித்தகம் கடந்து சென்று வளர்கின்ற முதிர்கருவைப் பாதிக்கும் என்று இந்த மருந்து உருவாக்கப்பட்ட காலகட்டத்தில் மருத்துவ அறிவியலாளர்கள் அறிந்திருக்கவில்லை.